
На Ваши изх. №ЕД 04-2294-1/28.09.2026 г. и изх. №ЕД 04-2294-2/01.10.2026 г.

Относно: Инвестиционно предложение (ИП) „Осигуряване на условия за опазване на застрашени видове ex situ в зоологическа градина „Зоопарк „Гергана“ – гр. Кнежа“, в ПИ №37376.592.1, землище гр. Кнежа, общ. Кнежа, обл. Плевен“


УВАЖАЕМИ ГОСПОДИН ЛАЧОВСКИ,

Във връзка с Ваше уведомление с вх. №АО-5033/28.09.2026 г. на РИОСВ-Плевен за ИП „Осигуряване на условия за опазване на застрашени видове ex situ в зоологическа градина „Зоопарк „Гергана“ – гр. Кнежа“, в ПИ №37376.592.1, землище гр. Кнежа, общ. Кнежа, обл. Плевен“, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г., с вс. изм. и доп.) и внесена допълнителна информация с вх. №АО-5033-1/30.09.2026 г. и вх. №АО-5033-2/01.10.2026 г. на РИОСВ-Плевен, Ви уведомявам следното:
ИП „Осигуряване на условия за опазване на застрашени видове ex situ в зоологическа градина „Зоопарк „Гергана“ – гр. Кнежа“, в ПИ №37376.592.1, землище гр. Кнежа, общ. Кнежа, обл. Плевен“, попада в обхвата на чл. 2, ал. 2 от Наредбата за ОС.

1. ИП предвижда осигуряване на условия за опазване на застрашени видове ex situ в зоологическа градина „Зоопарк „Гергана“ – гр. Кнежа“, находяща се в границите на ПИ №37376.592.1, землище гр. Кнежа, общ. Кнежа, обл. Плевен. Ще се извърши цялостна реконструкция и модернизация на съществуващия „Зоопарк „Гергана“ – гр. Кнежа“, а именно: 
- реконструкция и преустройство на съществуващи волиери с цел осигуряване на подходящи условия за отглеждане на екземпляри от видовете Дива котка, Невестулка и Видра; 
- изграждане на пространство с външна волиера и вътрешно помещение за отглеждане на екземпляри от вида Европейски рис; 
- преобразуване на съществуваща волиера в пространство за отглеждане на Египетски лешояд; 
- преустройство и обединяване на две съседни съществуващи пространства с вътрешно помещение в заграждение за отглеждане на вълци; 
- разширяване и облагородяване на пространството, предназначено за отглеждане на водолюбиви птици чрез извършване на ремонт и удълбочаване на съществуващото езеро, изграждане на остров за почивка на животните и аерираща система, разширяване площта на сухото пространство и изграждане на защитено убежище за нощуване;
- обновяване на ветеринарната амбулатория и обособяване на кабинет за ветеринарен лекар, помещение за прегледи, манипулационна и санитарен възел;
- изпълнение на информационно-образователни дейности, включващи изграждане на закрит посетителски коридор и изработване на информационни и дигитални табла.
Проектирането и извършването на строително-монтажни работи за реконструкция на местообитанията на животните - заграждения, волиери, водни площи и съоръжения към тях, вътрешни помещения и други ще бъдат съобразени с изискванията на Наредба № 6 от 23.10.2003 г. за минималните изисквания и условия за отглеждане на животни в зоологически градини и центрове за отглеждане и размножаване на защитени видове животни (Обн. ДВ, бр. 105/2003 г., с вс. изм. и доп.). 
При изпълнението на строително-монтажните работи няма да бъде засегнато защитеното дърво, намиращо се на територията на „Зоопарк „Гергана“ – гр. Кнежа“. При проектирането и изпълнението на обекта ще бъдат предвидени и прилагани необходимите мерки за неговото опазване, като участниците в строителния процес ще бъдат задължени да осигурят защитата му от увреждане.
При експлоатацията на обекта, предмет на ИП, ще се формират отпадъчни води, които ще се заустват във водоплътна изгребна яма. Генерираните отпадъци при реализацията на ИП, ще се предават за последващо оползотворяване на лица, притежаващи разрешение или регистрационни документи, издадени по реда на чл. 35 от Закона за управление на отпадъците.
ПИ №37376.592.1, землище гр. Кнежа, общ. Кнежа, обл. Плевен, местност „КУКУТАНОВЕЦ“ е с площ 545737 кв. м, вид територия „Земеделска“, начин на трайно ползване „Обществен извънселищен парк, горски парк“, съгласно Кадастрално-административната информационна система на Агенцията по геодезия картография и кадастър.
Предвижда се кандидатстване по процедура BG16FFPR002-3.020 „Осигуряване на условия за опазване на застрашени видове ex situ“, Приоритет 3 „Биологично разнообразие“ по Програма „Околна среда“ 2021-2027 г.

2. ИП не попада в границите на защитена територия по смисъла на Закона за защитените територии (ЗЗТ).

3. ИП не попада в границите на защитени зони (ЗЗ) от мрежата „Натура 2000“. Най-близко разположената ЗЗ (на отстояние около 1.6 км) е:
- BG0000627 „Конунски дол“, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-303/31.03.2021 г. на МОСВ (ДВ бр. 49/11.06.2021 г.).

4. В ПИ №37376.592.1, землище гр. Кнежа, в район с географски координати: 43° 31' 11.55", 24° 7' 30.04", има едно защитено дърво от вида Летен дъб /Quercus robur/, обявено със Заповед №РД-861/30.09.2010 г. на Министерство на околната среда и водите (обн. в ДВ бр. 90/2010 г.), заведено под №2074 в Държавния регистър на защитените вековни дървета. При реализацията на ИП следва да не се допускат действия, които могат да доведат до унищожаване, увреждане или влошаване физиологичното състояние на защитеното дърво от вида Летен дъб (във връзка с чл. 111 от Закона за биологичното разнообразие, обн. в ДВ бр. 77/09.08.2002 г., с вс. изм. и доп.).

5. Така описаното ИП попада в обхвата на чл. 93, ал. 1, т. 2 от Закона за опазване на околната среда (ЗООС) и представлява разширение и изменение, което не попада самостоятелно в Приложение №1 и Приложение №2 на ЗООС. ИП е свързано с дейности по рехабилитация, модернизация и функционално надграждане на съществуваща зоологическа градина и при реализиране и експлоатация не се очаква да доведе до значително отрицателно въздействие върху околната среда. Предвид това, така заявеното ИП не попада в обхвата на Глава шеста от ЗООС и не подлежи на регламентираните в закона процедури по екологична оценка.

С оглед гореизложеното, отчитайки местоположението (извън границите на защитени зони от мрежата „Натура 2000“, съществуваща зоологическа градина) и характера („Осигуряване на условия за опазване на застрашени видове ex situ в зоологическа градина „Зоопарк „Гергана“ – гр. Кнежа“, в ПИ №37376.592.1, землище гр. Кнежа, общ. Кнежа, обл. Плевен“) на заявеното ИП, при реализацията му няма вероятност от отрицателно въздействие върху защитени зони от мрежата „Натура 2000“, включително и върху най - близко разположената защитена зона BG0000627 „Конунски дол“, по отношение на:
· Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитена зона BG0000627 „Конунски дол“;
· Трансформация на местообитания на видове, безпокойство или прогонване на видове, предмет на опазване;
· Нарушаване целостта и целите на опазване на защитените зони;
· Нарушаване кохерентността между съседни защитени зони;
· Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в ЗЗ BG0000627 „Конунски дол“.

В тази връзка и на основание чл.2, ал.2 от Наредбата за ОС Ви уведомявам, че за така заявеното ИП, преценката на компетентния орган е, че не е необходимо провеждане на процедура по реда на Глава втора от Наредбата за ОС.


Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на инвестиционното предложение или на някои от обстоятелствата, при които е издадено настоящото писмо, възложителят е длъжен да уведоми незабавно компетентния орган за промените.
	
					
С уважение, 
 
гр. Плевен, ул. “Ал. Стамболийски” 1А, 

e-mail: office@riew-pleven.eu  интернет сайт http://riew-pleven.eu/

